100 πράγματα που πρέπει να κάνεις πριν το λύκειο

Το 100 πράγματα που πρέπει να κάνεις πριν το λύκειο (100 Things to Do Before High School) αποτελεί αμερικανική εφηβική κωμική τηλεοπτική σειρά, η οποία μεταδίδεται από το Nickelodeon και δημιουργήθηκε από τον Σκοτ Φέλλους. Πρωταγωνιστές της σειράς είναι οι Ιζαμπέλα Μόνερ, Τζάχιμ Τουμπς, Όουεν Τζόινερ και Τζακ ΝτεΣένα.

 Τρεις παιδικοί κολλητοί φίλοι προσπαθούν να κάνουν τα καλύτερα δύο, τελευταία, χρόνια του γυμνασίου τους, φτιάχνοντας μία λίστα με 100 πράγματα που πρέπει να κάνουν πριν πάνε στο λύκειο. Για κάθε ένα πράγμα της λίστας, θα χρειαστούν τη βοήθεια του σχολικού σύμβουλου. Ιζαμπέλα Μόνερ, ως Σι Τζέι Μάρτιν, είναι μία αισιόδοξη 12χρονη, η οποία πιστεύει ότι τα καλύτερα χρόνια θα είναι για αυτήν και τους φίλους της αυτά του λυκείου, μέχρι που ο αδερφός της τής λέει την αλήθεια: μέχρι τότε θα έχει χάσει όλους τους φίλους της, διότι θα έχουν διαφορετικά ενδιαφέροντα. Για να το αποτρέψει, δημιουργεί μια λίστα με πράγματα που πρέπει αυτή και οι φίλοι της να κάνουν πριν το λύκειο. Τζάχιμ Τουμπς, ως Φρένγουίκ Φρέζιερ, είναι ένας 12χρονος, ο οποίος έγινε κολλητός της Σι Τζέι στο νηπιαγωγείο. Είναι ο εξυπνότερος μαθητής στο σχολείο. Συνηθώς δεν συμφωνεί με τις ιδέες της Σι Τζέι, αλλά είναι πρόθυμος να την βοηθήσει. Όουεν Τζόινερ, ως Κρίστιαν "Κρίσπο" Πάουερς, είναι ένας 12χρονος, ο οποίος ορκίστηκε να είναι ο καλύτερος φίλος της Σι Τζέι, αφού εκείνη τον έσωσε από πνιγμό στο νηπιαγωγείο. Στην έκτη δημοτικού, είχε ένα άσχημο κούρεμα και τιράντες, αλλά όταν πήγε γυμνάσιο τα έβγαλε. Έγινε το πιο κουλ αγόρι σε όλο το σχολείο, επειδή το πιο δημοφιλές κορίτσι στο σχολείο συνεχώς προσπαθεί να πάρει την αγάπη του. Παρ' όλα αυτά, αυτός είναι πιστός, και παρόλο που αυτός δεν έχει και πολύ καλή λογική, η καρδιά του είναι πάντα στη θέση της, και προσπαθεί να περάσει όσο πιο καλά μπορεί με τους δύο κολλητούς του φίλους. Τζακ ΝτεΣένα, ως Τζακ Ρόμπερς, ο σχολικός σύμβουλος, ο οποίος συχνά βοηθάει αυτούς τους τρεις με τη λίστα τους, δίνοντάς τους συμβουλές. Συνήθως βρίσκει "παραθυράκια" για να βοηθήσει την Σι Τζέι. Μαξ Έρικ, ως Ρόντι Μάρτιν, ο μεγαλύτερος αδερφός της Σι Τζέι, ο οποίος είναι στο λύκειο. Είπε στην Σι Τζέι την αλήθεια σχετικά με το λύκειο και συνήθως διαβάζει. Χένρι Ντίτμαν, ως κ. Μάρτιν, ο πατέρας της Σι Τζέι. Στέφανι Εσκαγέιντα, ως κα Μάρτιν, η μητέρα της Σι Τζέι. Μπράντι Ράιτερ, ως Μίντι Μάινους, το πιο δημοφιλές κορίτσι στο σχολείο, η οποία είναι στην ίδια ηλικία με τους Σι Τζέι, Φρένγουίκ και Κρίσπο. Συχνά προσπαθεί να κάνει τον Κρίσπο φίλο της, αλλά συνήθως αποτυγχάνει. Ρατζίβ Άγκεργουάιλ, ως κ. Μπορντ, ο καθηγητής ιστορίας. Η φωνή του είναι μονότονη και πάντα έχει μια κενή έκφραση στο πρόσωπό του. Λίζα Αρχ, ως κα. Χέιντεν, η νέα καθηγήτρια του σχολείου. Η σειρά δημιουργήθηκε από τον Σκοτ Φέλλους, ο οποίος είναι γνωστός από τις σειρές Ned's Declassified School Survival Guide και Big Time Rush, οι οποίες μεταδόθηκαν από το Nickelodeon. Επίσης, ο Φέλλους έχει δημιουργήσει και τη σειρά κινουμένων σχεδίων Δύο Φανταστικοί Γονείς, από την οποία έχει πάρει βραβείο Emmy. Το πρώτο, πιλοτικό, επεισόδιο γυρίστηκε τον Μάρτιο του 2014. Το Nickelodeon ενέκρινε τη σειρά τέσσερις μήνες μετά και συμφώνησε να παραχθούν 26 επεισόδια. Τα πρώτα επεισόδια του πρώτου κύκλου της σειράς γυρίστηκαν στο Λος Άντζελες στα τέλη του 2014 και τα υπόλοιπα τον Μάιο του 2015. Το πρώτο, πιλοτικό, επεισόδιο μεταδόθηκε στις 11 Νοεμβρίου του 2014. Η σειρά ξεκίνησε να προβάλλεται κανονικά στις 6 Ιουνίου του 2015, με το τρίτο επεισόδιο. Το δεύτερο επεισόδιο είχε μεταδοθεί στις 30 Μαΐου του 2015 ως μια πρώτη γεύση της σειράς. Ο πρώτος κύκλος αποτελείται από 25 επεισόδια. Στις ΗΠΑ, η σειρά έκανε πρεμιέρα στις 11 Νοεμβρίου του 2014 στο Nickelodeon. Στην Αυστραλία και τη Νέα Ζηλανδία έκανε πρεμιέρα στις 29 Αυγούστου του 2015 στο Nickelodeon. Στο Ηνωμένο Βασίλειο και την Ιρλανδία έκανε πρεμιέρα στις 28 Νοεμβρίου του 2015 στο Nickelodeon και στον Καναδά στις 8 Οκτωβρίου του 2015 από το YTV. Τέλος, στην Ελλάδα έκανε πρεμιέρα στις 14 Ιουνίου του 2016 στο Nickelodeon. Επίσημη Ιστοσελίδα Αρχειοθετήθηκε 2016-07-18 στο Wayback Machine. Η σελίδα της σειράς στο nickelodeon.gr Αρχειοθετήθηκε 2016-07-16 στο Wayback Machine. Η σειρά στο Internet Movie Database